இதுதவிர ஆதி மனிதன் நெருப்பைப் பயன்படுத்தி இருக்கிறான் என்பதற்கான ஆதாரங்களும் கிடைத்துள்ளன. கற்களைப் பயன்படுத்தி தீ மூட்டி உணவுக்காகவும் குளிர்காயவும் அதைப் பயன்படுத்தும் அறிவை அவன் பெற்றிருக்கிறான் என்பதை இந்த ஆதாரங்களின் மூலம் அறிய முடிகின்றது. கல் ஆயுதம்இ கரித்துண்டுகள் உணவுக்காக பயன்படுத்தப்பட்ட மிருகங்களின் எலும்புகள் போன்றவையும் கிடைத்துள்ளன. இதில் யானையின் எஞ்சிய எலும்புகளும் கிடைத்திருக்கின்றன. எனவே இங்கு வாழ்ந்த மனிதன் யானைகளையும் கொன்று உணவாகக் கொண்டிருந்தானா? என்ற கேள்வியும் எழுகிறது?